­

­

# **ΤΕΧΝΙΚΕΣ ΠΡΟΔΙΑΓΡΑΦΕΣ ΠΡΟΤΕΙΝΟΜΕΝΟΥ ΕΞΟΠΛΙΣΜΟΥ**

# **ΓΙΑ ΣΥΛΛΟΓΗ ΠΡΟΣΦΟΡΩΝ**

## ΔΗΜΟΣ ΜΥΛΟΠΟΤΆΜΟΥ

## ΤΙΤΛΟΣ ΕΡΓΟΥ : ΑΝΑΠΤΥΞΗ ΓΩΝΙΩΝ ΑΝΑΚΥΚΛΩΣΗΣ ΤΟΥ ΔΗΜΟΥ ΜΥΛΟΠΟΤΆΜΟΥ

­

# Πρόταση Έργου στο πλαίσιο του Προγράμματος Ανάπτυξης και Αλληλεγγύης για την Τοπική Αυτοδιοίκηση

# ‘ΑΝΤΩΝΗΣ ΤΡΙΤΣΗΣ’

# Κωδικός πρόσκλησης: ΑΤ04 – «Χωριστή Συλλογή Βιοαποβλήτων, Γωνιές Ανακύκλωσης και Σταθμοί Μεταφόρτωσης Απορριμμάτων»



Περιγραφη Προτεινομενου Εργου

H παρούσα προσφορά αφορά στην προμήθεια κατάλληλου εξοπλισμού για την ανάπτυξη δικτύου γωνιών ανακύκλωσης στο Δήμο Μυλοποτάμου, στο πλαίσιο του Προγράμματος «**Αντώνης Τρίτσης**», στον Άξονα Προτεραιότητας **«Περιβάλλον».**

Στόχος του έργου είναι η βελτίωση της διαχείρισης στερεών αποβλήτων και η προώθηση της επαναχρησιμοποίησης, της ανακύκλωσης και της κυκλικής οικονομίας.

Ο Δήμος Μυλοποτάμου σκοπεύει στην ανάπτυξη δικτύου Γωνιών Ανακύκλωσης που θα εξασφαλίζουν

* Την αυτόνομη εφαρμογή τους. Δεν θα απαιτείται ως προϋπόθεση εφαρμογής τους η ύπαρξη άλλων αναγκαίων υποδομών όπως κέντρα διαλογής ή τη μεταφορά των συλλεγόμενων αποβλήτων εκτός των γεωγραφικών ορίων του Δήμου και
* Οι γωνίες ανακύκλωσης θα εξασφαλίζουν το βέλτιστο ενεργειακό και περιβαλλοντικό αποτύπωμα

Για την ανάπτυξη του δικτύου γωνιών Ανακύκλωσης, ο Δήμος Μυλοποτάμου θα προβεί στην προμήθεια του κάτωθι εξοπλισμου:

1. **Μεγάλες Γωνίες Ανακύκλωσης**
2. **Σύστημα Υπόγειων Κάδων**
3. **Πράσινη Νησίδα**
4. **Μικρή νησίδα Ανακύκλωσης**
5. **Όχημα Αποκομιδής**
6. **Μηχανικοί Κομποστοποιητές**
7. **Οικιακοί Κομποστοποιητές**

Τεχνικες Προδιαγραφες Προτεινομενου Εξοπλισμου

**Μεγάλες Γωνίες Ανακύκλωσης**

Πρόκειται για κλειστή μεταλλική κατασκευή που θα συλλέγει4 ρεύματα απορριμμάτων η οποία ανοίγει στο πίσω μέρος ώστε οι κάδοι να βγαίνουν και να εκκενώνονται στο όχημα αποκομιδής.

Η μεγάλη γωνία ανακύκλωσης θα περιλαμβάνει **κατ ελάχιστο:**

1. Τέσσερις (4) κάδους απορριμμάτων χωρητικότητας 1.100 lt
2. Μεταλλική κατασκευή ενσωμάτωσης των κάδων από υλικό ανθεκτικό στα καιρικά φαινόμενα, αντιδιαβρωτικού τύπου
3. Σύστημα αναγνώρισης χρήστη
4. Λογισμικό και λειτουργικό σύστημα ογκομέτρησης ή ζύγισης των υλικών για την παροχή ανταποδοτικότητας στο χρήστη
5. Υδραυλικά ανοιγόμενη πόρτα για εκκένωση του συστήματος κατά την αποκομιδή
6. Σύστημα απολύμανσης του εσωτερικού χώρου
7. Συστήματα πυρανίχνευσης με τηλεμετάδοση ανά υποδοχέα
8. Σύστημα επόπτευσης με κάμερες

Να μπορεί επιπλέον να ενσωματωθεί

* Σύστημα συμπίεσης για 1 ή 2 ρεύματα
* Πωλητής για την απευθείας απόδοση του ανταποδοτικού οφέλους

Η κατασκευή πρέπει να είναι **καινούρια** και να ανταποκρίνεται στις απαιτήσεις της αποθήκευσης αποβλήτων.

**Σύστημα Υπόγειων Κάδων**

Πρόκειται για υπόγεια μεταλλική κατασκευή με υδραυλικό σύστημα ανύψωσης στην οποία θα συλλέγονται 4 ρεύματα απορριμμάτων.

Το υπόγειο σύστημα κάδων θα περιλαμβάνει **κατ ελάχιστο**:

1. Τέσσερις (4) κάδους απορριμμάτων χωρητικότητας 1.100 lt
2. Προκατασκευασμένο αδιάβροχο τσιμεντένιο περίβλημα
3. Ανελκυστήρας που θα διαθέτει επίγεια πλατφόρμα (πάνω και κάτω μέρος)
4. Ηλεκτρο- υδραυλικό σύστημα ανύψωσης

Η κατασκευή πρέπει να είναι **καινούρια** και να ανταποκρίνεται στις απαιτήσεις της αποθήκευσης αποβλήτων.

**Πράσινη Νησίδα**

Πρόκειται για μεταλλικές κατασκευές που θα συλλέγουν 4 ρεύματα απορριμμάτων και θα περιλαμβάνει **κατ ελάχιστο:**

1. Τέσσερις (4) κάδους απορριμμάτων χωρητικότητας 1.100 lt
2. Μεταλλική κατασκευή ενσωμάτωσης των κάδων από υλικό ανθεκτικό στα καιρικά φαινόμενα, αντιδιαβρωτικού τύπου που θα στερεώνεται στο έδαφος
3. συστήματα ογκομέτρησης και πυρανίχνευσης με τηλεμετάδοση
4. πολύχρωμη εκτύπωση μηνυμάτων για την σήμανση της γωνίας ανακύκλωσης

Η κατασκευή πρέπει να είναι **καινούρια** και να ανταποκρίνεται στις απαιτήσεις της αποθήκευσης αποβλήτων.

**Μικρή νησίδα Ανακύκλωσης**

Πρόκειται για μεταλλικές κατασκευές που θα συλλέγουν 4 ρεύματα απορριμμάτων και θα περιλαμβάνει **κατ ελάχιστο:**

1. Τέσσερις (4) κάδους απορριμμάτων χωρητικότητας 240 lt
2. Μεταλλική κατασκευή ενσωμάτωσης των κάδων από υλικό ανθεκτικό στα καιρικά φαινόμενα, αντιδιαβρωτικού τύπου που θα στερεώνεται στο έδαφος
3. πολύχρωμη εκτύπωση μηνυμάτων για την σήμανση της γωνίας ανακύκλωσης

Η κατασκευή πρέπει να είναι **καινούρια** και να ανταποκρίνεται στις απαιτήσεις της αποθήκευσης αποβλήτων.

**Όχημα Αποκομιδής**

Το όχημα αποκομιδής θα συλλέγει ταυτόχρονα 2 ρεύματα αποβλήτων. Το όχημα μπορεί να διατίθεται σε συνδυασμούς οπίσθιας φόρτωσης (με συμπίεση η χωρίς) και πλάγιας φόρτωσης (χωρίς συμπίεση)

Το όχημα θα είναι καινούριο και θα παραδοθεί στην έδρα του Δήμου Βιάννου.

**Μηχανικοί Κομποστοποιητές**

Πρόκειται για μια πλήρη κλειστή μονάδα κομποστοποίησης, όπου δεν θα υπάρχει διαρροή στραγγισμάτων, ούτε απελευθέρωση οσμών.

Το σύστημα κομποστοποίησης και όλος ο παρελκόμενος εξοπλισμός θα πρέπει να πληροί τις προδιαγραφές της Ευρωπαϊκής Ένωσης, ως προς την ασφάλεια και την προστασία της υγείας και του περιβάλλοντος.

Ο εξοπλισμός θα πρέπει να διαθέτει όλες τις απαραίτητες προστατευτικές διατάξεις για την εξάλειψη των κινδύνων κατά την διάρκεια ζωής του μηχανήματος, καθώς επίσης θα πρέπει να είναι εξελιγμένης τεχνολογίας για να διασφαλίζει την ασφαλή και εργονομική χρήση του από τους χειριστές.

Ο κομποστοποιητής θα πρέπει να παραδοθεί εγκατεστημένος και σε πλήρη λειτουργική κατάσταση. Στην προσφορά να περιλαμβάνονται όλα τα υλικά και οι εργασίες που θα χρειαστούν για την εγκατάσταση των μηχανημάτων, ώστε αυτά να καταστούν πλήρως λειτουργικά

Στην προσφορά θα περιλαμβάνεται και η απαιτούμενη μονάδα τεμαχισμού κλαδοκάθαρων.

Οι κομποστοποιητές θα είναι καινούργιοι, αμεταχείριστοι, πρόσφατης κατασκευής

**Οικιακοί Κομποστοποιητές**

Πρόκειται για κομποστοποιητή ταχείας και θερμής κομποστοποίσης με τοιχώματα αερισμού που να επιτρέπει τον βέλτιστο αερισμό, αλλά ταυτόχρονα θα αποτρέπει την είσοδο εντόμων και τρωκτικών.

Τα τοιχώματα θα πρέπει να λειτουργούν μονωτικά για αποφυγή πολύ χαμηλών ή πολύ υψηλών θερμοκρασιών στο εσωτερικό του κάδου.

Θα φέρει ανεξάρτητο καπάκι το οποίο θα μπορεί να αφαιρεθεί και να φέρει διατάξεις αερισμού για βέλτιστη κυκλοφορία του αέρα στο εσωτερικό του κάδου.

Το υλικό κατασκευής να είναι υψηλής πυκνότητας πολυαιθυλένιο, αρίστης ποιότητας.

Να έχει στρογγυλεμένες επιφάνειες και εντελώς λεία εσωτερική επιφάνεια ώστε να μπορεί να καθαρίζεται εύκολα

Οι κομποστοποιητές θα είναι καινούργιοι, αμεταχείριστοι, πρόσφατης κατασκευής

|  |
| --- |
| **ΚΑΔΟΙ ΑΠΟΡΡΙΜΜΑΤΩΝ**  **Όλοι οι κάδοι απορριμμάτων που αναφέρονται παραπάνω θα πρέπει να πληρούν τα εξής χαρακτηριστικά**   * να είναι συμβατοί με τα κοινά απορριμματοφόρα οπίσθιας φόρτωσης, * να είναι κατασκευασμένοι από υλικό πλήρως ανθεκτικό στη διάβρωση και επαρκώς εύκαμπτο ώστε να αντέχει σε κτυπήματα και προσκρούσεις ( π.χ πολυαιθυλένιο) * Να φέρουν κατάλληλους τροχούς κύλισης και χειρολαβές που επιτρέπουν την διακίνηση τους από το πλήρωμα αποκομιδής |

*Παρακαλούμε όπως συμπληρώσετε τον παρακάτω Πίνακα Οικονομικής Προσφοράς με βάση τις τεχνικές προδιαγραφές που προαναφέρονται.*

**Πίνακας Οικονομικής Προσφοράς**

|  |  |  |  |  |  |
| --- | --- | --- | --- | --- | --- |
|  | | | | | |
| **«Ανάπτυξη Γωνιών Ανακύκλωσης του Δήμου Μυλοποτάμου»** | | | | | |
| **Α/Α** | **Είδος** | **Μονάδα Μέτρησης** | **Τιμή μονάδας** | **ΦΠΑ** | **Συνολική τιμή** | |
| 1 | **Μεγάλες Γωνίες Ανακύκλωσης** | τεμάχιο |  |  |  | |
| 2 | **Σύστημα Υπόγειων Κάδων** | τεμάχιο |  |  |  | |
| 3 | **Πράσινη Νησίδα** | τεμάχιο |  |  |  | |
| 4 | **Μικρή νησίδα Ανακύκλωσης** | τεμάχιο |  |  |  | |
| 5 | **Όχημα Αποκομιδής** | τεμάχιο |  |  |  | |
| 6 | **Μηχανικοί Κομποστοποιητές** | τεμάχιο |  |  |  | |
| 7 | **Οικιακοί Κομποστοποιητές** | τεμάχιο |  |  |  | |

**Για την επιτροπή**

**…………..**

**……..**

**…….**